Witomy Wos bardzo serdecznie na naszyj stronie - Claudia i Kasia Chwołka!
Wiynkszość ludzi myśli, że my siostry, to muszymy powiedzieć, że niy, ale niy zaprzeczomy tymu, że łonczom nos wiynzy rodzinne. Czyńść z Wos na pewno wiy, że my to cera z mamom.
W 2011 połonczyły my swoje siły i na scynie wystympujymy jako duet. Głos Kasi je od zawsze we wszystkich piosynkach Claudii (nawet tych najstarszych).
Muszymy sie trocha pochwolić osiongniyńciami. Nasze wszystkie statuetki możecie łobejrzeć tukej.
MEDIA:
- szło nos łobejrzeć we TV Sfera, TV Trwam, TVT, TVS, TVP 3
- posłuchać nos szło i idzie we różnych radiokach internetowych ale tyż: Radio VANESSA, Radio Piekary,Radio Plus Opole, Radio Fest, Radio Silesia
TELEDYSKI:
We 2011 roku nagrałymy dwa teledyski:
We 2012 roku nagrałymy jedyn:
We roku 2013 teledysków było trocha wiyncyj:
- Być tam
- Jodler
2014 rok to kolejne teledyski:
- Życza Ci
2015 rok i zaś nowe produkcje:
Na swoim koncie momy tyż teledyski o tematyce świontecznyj:
- Gloria
PŁYTY:
Jak my już spomniały rok 2011 był do nos fest robotny, bo miyndzy tymi wszystkimi koncertami, wyjazdami cołki czos nagrywały my śpiywki coby my sie tyż mogły pochwolić naszom płytkom. To marzynie udało nom się zrealizować i tako płytka ukozała sie we siyrpniu. Na nij znodło sie 14 utworów w tym jedna spiywka po polsku, napisano specjalnie na rocznica śmierci naszego Papiyża Jana Pawła II. Płytka opowiado głównie o naszym piyknym Ślonsku.... (Przijedź na Ślonsk) o tyj ziymi, jeji bogactwach, ale tyż o ludziach, miłości człowieka do człowieka, do rodzinnego domu o tynskonocie, powrotach (Wspomnij swój dom, Niy wyjyżdżej) Nie brakuje tyż na nij tego co Ślonzoki lubiom nojbardzij... czyli chyńci do zabawy, wesołości... (Bydymy razym śpiywać, Ino do przodku, Anioł i dioboł, Bydzie haja, Czas na zabawa) Jest tam tyż pora utworów okazjonalnych i tak do mamy – Wołom cie Mamo, do taty – Tato, Tato, z okazji ślubu – Weselny czar i ogólnie do wszyskich co majom rocznice, gyburstaki – Tela szczyńścio miyj. Teksty do wszyskich śpiywek napisały my same i tyż do połowy utworów stworzyły my muzyka, reszta zawdziynczomy Andrzejowi Skaźnikowi.
Jesiyniom 2012 roku zaczłymy robota nad naszom wymarzonom płytkom z pastorałkami i kolyndami. Udało nom sie zrealizować te marzynie i tak już na poczontku grudnia cieszyłymy sie tym kronżkiym. Udało nom sie tyż zrealizować pora fajnych koncertów kolyndowych na kerych to ludzie mogli razym z nami pośpiywać piykne, tradycyjne, polskie kolyndy. Momy nadzieja, że ta płyta bydzie żyć wiecznie i umili Wom niyjedne Świynta Bożego Narodzynio.
Na poczontku kwiytnia 2013 roku skończyłymy przigotowania najnowszyj płyty "Co nom w sercach gro". Już tera je ona we sprzedaży na kożdym naszym koncercie (na kere serdecznie Wos zaproszomy). Płyta ta utrzimano je w trocha innym klimacie muzycznym, nowe brzmiynia i nowe pomysły na scyniczny wyglond. Momy nadzieja, że bydziecie sie dobrze bawić przi rytmach naszyj najnowszyj płyty. Teksty jak i muzyka do wszystkich piosynek napisałymy same, zaś aranże śpiywek zawdziynczomy Kazikowi Sas, kery tyż czuwoł nad nagraniami. Życzymy miłego słuchanio.
We roku 2015 udało nom sie nagrać całkiym nowo płytka. Jeszcze bardzij szlagierowo i z brzmiyniym gitarowym za kere dziynkujymy Mateuszowi Szymczyk. Łon tyż spyndził z nami czas w studiu na nagraniach. Mati dziynki! Płytka została wydano w Firmie Projektomania. Pomysłów nom niy brakuje.
Oprócz tego cołki czos koncertujymy.... i to niy ino na Ślonku ale tyż i we opolskim i we cołkij Polsce (Tuchola, Siyraków, Gorzów Wlkp), a nawet już poza granicami naszego kraju:
Poza wspomnianymi wcześnij autorskimi utworami chyntnie tyż śpiywomy razym z publicznościom i tak w naszym repertuarze som wionzanki śpiywek biesiadnych, takich, kere na pewno wszyscy bardzo dobrze znajom.
Pozdrowiomy!
pol_Latn szl_Latn szl_Latn szl_Latn ind_Latn szl_Latn szl_Latn cym_Latn szl_Latn szl_Latn szl_Latn szl_Latn dan_Latn szl_Latn pol_Latn pol_Latn szl_Latn pap_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn